Jólasvipur er nú að færast fyrir alvöru yfir kaupstaði Vesturlands . Um þessa helgi er kveikt verður á jólatrjám víðast hvar í kaupstöðum og kauptúnum . Ljós jólatrésins á Akranesi voru tendruð á Akratorgi í gær að viðstöddu fjölmenni . Í Grundarfirði var það eins og undanfarin ár í höndum lionsmanna að kveikja á jólatrénu sem fengið er úr Haukadalnum . Tréð er staðsett við heilsugæslustöðina og voru ljós þess einnig tendruð í gær . Kveikt verður á jólatrénu í Borgarbyggð á Kveldúlfsvelli í dag , sunnudag kl. 17 . Á morgun , mánudaginn 3. desember verður síðan kveikt á jólatré í háskólaþorpinu á Bifröst . Dagskráin hefst klukkan 14:30 . Í Snæfellsbæ verða ljós jólatrjánna tendruð í dag . Á Hellissandi við Félagsheimilið Röst klukkan 15 og í Ólafsvík við Pakkhúsið klukkan 16 .